PCB (polyklorerte bifenyler) er en gruppe organiske klorforbindelser som blant annet er blitt brukt som isolasjonsvæske i elektriske transformatorer og kondensatorer. PCB er svært motstandsdyktige mot kjemisk og biologisk nedbrytning, og er dermed persistente miljøgifter. Når PCB først kommer inn i marine eller terrestriske næringskjeder, kan konsentrasjonen øke betydelig oppover i næringsnettet, noe som fører til store skader på dyreliv og mulige helseeffekter for mennesker som inntar fisk og andre animalske produkter med høyt PCB-innhold.